मेघालय[*मृत कड़ियाँ*] के जिले
मेघालय भारत के पूर्वोत्तर क्षेत्र का एक राज्य है। राज्य

में वर्तमान में ११ जिले हैं।

मण्डल
-----

### जयन्तिया हिल्स मंडल:

* पश्चिम जयन्तिया हिल्स (जोवाई)
* पूर्व जयन्तिया हिल्स (खलीहृयत)

### खासी हिल्स मंडल

* पूर्वी खासी हिल्स (शिलांग)
* पश्चिम खासी हिल्स (नोंग्सतोंई)
* दक्षिण पश्चिम खासी हिल्स (मवक्यर्वत)
* री भोई जिला (नोंगपो

### गारो हिल्स मंडल:

* उत्तर गारो हिल्स (रेसुबेलपाड़ा)
* पूर्वी गारो हिल्स (विलियमनगर)
* दक्षिण गारो हिल्स (बाघमारा, मेघालय)
* पश्चिम गारो हिल्स (तुरा)
* दक्षिण पश्चिम गारो हिल्स (अम्पति

जिलों की सूची
-------------

### जयन्तिया हिल जिला

यह २२ फ़रवरी १९७२ को सृजित किया गया था। इसका कुल भौगोलिक क्षेत्रफ़ल 3,819 वर्ग किलोमीटर (4.111×1010 वर्ग फुट) है और भारत की जनगणना २०११ के अनुसार यहां की जनसंख्या २,९५,६९२ है। यहां का जिला मुख्यालय जोवाई में स्थित है। जयन्तिया हिल्स जिला राज्य में कोयले का सबसे बड़ा उत्पादक जिला है। जिले भर में कोयले की खानें दिखाई देती हैं। इसके अलावा यहां चूनेपत्थर का खनन भी वृद्धि पर है क्योंकि सीमेण्ट उद्योग यहां जोरों पर है और उसमें चूनेपत्थर की ऊंची मांग है। हाल के कुछ वर्षों में ही एक बड़े जिले को दो छोटे जिलों: पश्चिम जयतिया एवं पूर्वी जयन्तिया हिल्स में बांट दिया गया था।

### पूर्वी खासी हिल्स जिला

इस जिले को खासी हिल्स में से २८ अक्तूबर १९७६ को निकाल कर नया जिला बनाया गया था। जिले का विस्तार 2,748 वर्ग किलोमीटर (2.958×1010 वर्ग फुट) में है और भारत की जनगणना २०११ के अनुसार यहां की जनसंख्या ६,६०,९२३ है। ईस्ट खासी हिल्स जिले का मुख्यालय राज्य की राजधानी शिलांग में है।

### री-भोइ जिला

इसकी स्थापना इसी ईस्ट खासी जिले को विभाजित कर ४ जून १९९२ को हुई थी। री-भोई जिले का कुल क्षेत्रफ़ल 2,448 वर्ग किलोमीटर (2.635×1010 वर्ग फुट) है और भारत की जनगणना २०११ के अनुसार यहां की कुल जनसंख्या १,९२,७९५ है। जिले का मुख्यालय नोंगपोह में है। यहां की भूमि पर्वतीय है और वनाच्छादित है। री-भोई जिला अपने अनानासों के लिये प्रसिद्ध है और राज्य में अनानास का सबसे बड़ा उत्पाद्क क्षेत्र है।

### पश्चिम खासी हिल्स जिला

यह राज्य का सबसे बड़ा जिला है औ इसका क्षेत्रफ़ल 5,247 वर्ग किलोमीटर (5.648×1010 वर्ग फुट) है और भारत की जनगणना २०११ के अनुसार जिले की जनसंख्या २,९४,११५ है। यह जिला खासी हिल्स जिले से काटकर २८ अक्तूबर १९७६ को बनाया गया था। जिले का मुख्यालय नोंगस्टोइन में है।

### ईस्ट गारो हिल्स जिला

इसकी स्थापना १९७६ में की गयी थी और इसकी जनसंख्या २००१ की जनगणना अनुसार २,४७,५५५ है। इस जिले का विस्तार 2,603 वर्ग किलोमीटर (2.802×1010 वर्ग फुट) में है। जिले का मुख्यालय विलियमनगर में है जिसे पहले सिमसानगिरि बोला जाता था। नोंगलबीबरा जिले का एक कस्बा है जहां बड़ी संख्या में कोयले की खानें हैं। यहां से राष्ट्रीय राजमार्ग ६२ द्वारा कोयला ग्वालपाड़ा और जोगीघोपा को भेजा जाता है।

### पश्चिम गारो हिल्स जिला

यह जिला राज्य के पश्चिमी भाग में स्थित है और इसका भौगोलिक विस्तार 3,714 वर्ग किलोमीटर (3.998×1010 वर्ग फुट) में है। २००१ की जनगणनानुसार जिले की जनसंख्या ५,१५,८१३ है और जिले का मुख्यालय तुरा में है।

### **दक्षिण गारो हिल्स जिला**

१८ जून १९९२ को तत्कालीन पश्चिम गारो हिल्स जिले को विभाजित कर बनाया गया था। जिले का कुल भौगोलिक क्षेत्र 1,850 वर्ग किलोमीटर (1.99×1010 वर्ग फुट) है और वर्ष २००१ की जनगणनानुसार यहां की जनसंख्या ९९,१०० है। जिले का मुख्यालय बाघमारा में है।

वर्ष २०१२ के स्थितिनुसार राज्य में ११ जिले, १६ नगर व कस्बे और अनुमानित ६,०२६ ग्राम थे।

सन्दर्भ
-------

1. ↑  Districts of Meghalaya Archived 7 जून 2014 at the Wayback Machine Government of Meghalaya
2. ↑  "Meghalaya State Portal". Meghalaya.gov.in:8443. 31 मार्च 2011. मूल से 18 दिसंबर 2012 को पुरालेखित. अभिगमन तिथि 9 नवम्बर 2012.

इन्हें भी देखें
---------------

* मेघालय
* भारत के जिले

| * दे
* वा
* सं
मेघालय |
| --- |
| राजधानी: **शिलांग** |
| जिले | दक्षिण पश्चिम गारो हिल्स जिला  •  पश्चिम गारो हिल्स जिला  •  उत्तर गारो हिल्स जिला  •  दक्षिण गारो हिल्स जिला  •  पूर्व गारो हिल्स जिला  •  पश्चिम जयन्तिया हिल्स जिला  •  पूर्व जयन्तिया हिल्स जिला  •  री भोई जिला  •  पूर्व खासी हिल्स जिला  •  पश्चिम खासी हिल्स जिला  •  दक्षिण पश्चिम खासी हिल्स जिला |  |
| नगर | चेरापूंजी  •  जोवाई  •  तुरा  •  नोंगपो  •  विलियमनगर  •  शिलांग |
| प्रशासन | सरकार  •  विधान सभा  •  मुख्य मंत्री  •  राज्यपाल  •  उच्च न्यायालय   •  पुलिस  •  राजनीतिक पार्टी |
| शिक्षा | शिक्षा बोर्ड  •  पूर्वोत्तर इंदिरा गांधी क्षेत्रीय स्वास्थ्य एवं चिकित्सा संस्थान  •  पूर्वोत्तर आयुर्वेद एवं होम्योपैथी संस्थान  •  भारतीय प्रबंधन संस्थान  •  केन्द्रीय कृषि विश्वविद्यालय  •  |
| विषय | अर्थ-व्यवस्था   •  शिक्षा  •  मेघालय सरकार  •  मेघालय विधान सभा  •  पूर्वोत्तर भारत  • सप्त भगिनी राज्य •  |
| व्यक्तित्व | ऍलेग्स़ेण्डर लालो हेक  •  कॉनराड संगमा  •  जेम्स संगमा  •  पी॰ ए॰ संगमा  •  बर्था ग्याद्यकेस डखर  •  बिरजा शंकर गुह  •  मुकुल संगमा  •  हेलेन गिरि |
| संस्कृति एवं समाज | भाषाएं‎  •   मेघालय में स्थापत्य‎  •  संस्कृति‎   •  लोक नृत्य  •  खानपान  •  मावफलांग पवित्र वन |
| 
* Portal: मेघालय

 |